
Εθιμοτυπική επίσκεψη Προέδρου Εργατικού Κέντρου Κιλκίς στον Δήμαρχο Κιλκίς 
Επίσκεψη στον Δήμαρχο Κιλκίς Δημήτρη Κυριακίδη πραγματοποίησε σήμερα ο νέος Πρόεδρος του Εργατικού Κέντρου Κιλκίς Νίκος Τοπαλίδης, συνοδευόμενος από τον Γεν. Γραμματέα του Κέντρου Χριστόφορο Κυριακίδη.
Ο Δήμαρχος Κιλκίς συνεχάρη τον κ. Τοπαλίδη για την ανάληψη της ηγεσίας του Εργατικού Κέντρου και του ευχήθηκε κάθε επιτυχία στον αγώνα του, μιας και θα είναι εκ νέου υποψήφιος στις εκλογές που διενεργεί τον Οκτώβριο η δευτεροβάθμια συνδικαλιστική οργάνωση.
Η συζήτηση περιστράφηκε στους τρόπους περαιτέρω ενίσχυσης του οργανωμένου συνδικαλιστικού κινήματος και στο εγχείρημα της διεύρυνσης της δυναμικής του, που επιχειρεί το Εργατικό Κέντρο, με τη συμμετοχή εργατικών σωματείων που δραστηριοποιούνται κυρίως σε βιομηχανικές περιοχές.    
